ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΑΚΟΛΟΥΘΗΣΕ ΤΑ ΟΝΕΙΡΑ ΣΟΥ
ΣΑΝΤ ΜΠΟΞ
ΕΠΕΙΣΟΔΙΟ 1
Γεόνγκ-Σιλ, τι πρόγραμμα έχω σήμερα;
Έχετε μια διάλεξη για εταιρείες start-up στις 2:00 μ.μ.
Θα γίνει στη Σαντ Μποξ.
Τι καιρό θα κάνει σήμερα;
Να τι προβλέπει η τύχη σήμερα για εσάς.
Γεόνγκ-Σιλ, τι καιρό θα κάνει σήμερα;
Σήμερα, ο θεός της τύχης
θα στείλει μια απαλή αύρα στην ήρεμη ζωή σας.
Τι στο καλό; Γεόνγκ-Σιλ, τον καιρό ζήτησα, όχι την τύχη μου! Τον καιρό!
Μπορεί να συναντήσετε κάποιο πρόσωπο
το οποίο γνωρίζατε στο παρελθόν, στο πιο απρόσμενο μέρος.
ΚΑΤΕΙΛΗΜΜΕΝΗ
ΔΙΑΘΕΣΙΜΗ
#ΜΟΛΙΣ_ΠΡΟΣΓΕΙΩΘΗΚΑ #ΣΠΟΥΔΑΙΑ_ΣΤΙΓΜΗ
Να προσέχετε.
Το πρόσωπο μπορεί να μοιάζει με ανοιξιάτικη αύρα στην αρχή,
αλλά μπορεί να γίνει δυνατός αέρας
και ν' αλλάξει τελείως τη ζωή σας.
Στο γραφείο;
Γεια σας, κύριε Χαν.
Η τεχνητή νοημοσύνη,
ο Γεόνγκ-Σιλ, έχει μπει στη σημερινή επενδυτική αξιολόγηση;
-Ναι. Στην Τζιπχεοντζεόν Τεκ, σωστά; -Να βγει.
Δεν καταλαβαίνει λέξη απ' όσα λέω.
Αλήθεια;
Λειτουργεί εξαιρετικά σε πολλαπλές γλώσσες.
"Εξαιρετικά";
Άκου, είναι τελείως άχρηστος.
Όταν ρώτησα να μάθω τον καιρό, μου είπε την τύχη μου.
Ντροπιάζει τους προγόνους μας.
Δεν είναι αντάξιος του ονόματος Τζανγκ Γεόνγκ-Σιλ.
Τέλος πάντων, βγάλ' τον.
Εμπρός; Κύριε Χαν; Χαν Τζι-Πιεόνγκ!
Τι να του είπε ο Γεόνγκ-Σιλ
και τον εκνεύρισε τόσο;
ΣΑΝΤ ΜΠΟΞ
ΔΙΑΛΕΞΗ ΓΙΑ ΕΤΑΙΡΕΙΕΣ START-UP
ΣΑΝΤ ΜΠΟΞ
Έχω μία ερώτηση για την κυρία Γουόν Ιν-Τζάε.
Φυσικά. Πώς λέγεστε;
Ονομάζομαι Κιμ Γιονγκ-Σαν.
Διαβάσατε τα σχόλια κάτω από το άρθρο σας σήμερα;
Πας καλά;
Φυσικά.
Θα ζήσω πολλά χρόνια μάλλον. Με μισεί πολύς κόσμος.
Πολλοί λένε πως οφείλετε την επιτυχία σας στον πλούσιο πατέρα σας
και δεν μετράει, επειδή δεν ξεκινήσατε στη Σαντ Μποξ.
Εσείς τι λέτε;
Επειδή δεν ξεκίνησα στη Σαντ Μποξ;
Κυρία Γιουν.
Ξαναλέτε γιατί ονομάστηκε Σαντ Μποξ;
Όλοι έχετε δει αμμοδόχους σε παιδικές χαρές.
Προστατεύουν τα παιδιά από τραυματισμούς, έτσι δεν είναι;
Από εκεί προέρχεται.
Θέλουμε να προστατεύουμε τους επιχειρηματίες, αν τυχόν αποτύχουν.
Όντως. Αυτό το μέρος είναι για όσους μπορεί να ζημιωθούν, αν αποτύχουν.
Αν κάποια σαν εμένα, που έχει πλούσιο πατέρα, μπει στη Σαντ Μποξ,
αυτό δεν είναι ξεδιάντροπο;
Όσον αφορά τα κακεντρεχή σχόλια,
ούτε που με νοιάζει.
Λένε πως η καλύτερη εκδίκηση
για τέτοια καθάρματα είναι η αδιαφορία.
Γι' αυτό δεν με απασχολούν πια. Είναι η εκδίκησή μου.
Να πάμε παρακάτω τώρα;
Ναι.
Με είπε κάθαρμα;
Εννοείται. Χρειάζεται και ρώτημα;
-Θεέ μου. -Άλλες ερωτήσεις;
-Έχω εγώ μία! -Εγώ!
Ο νέος με το καρό πουκάμισο.
Ναι, σας ακούω.
Γεια σας, ονομάζομαι Λι Σεόνγκ-Χουν και σχεδιάζω μια επιχείρηση.
Γεια.
Με λένε Σεό Νταλ-Μι.
Σεό Νταλ-Μι;
Τι συμβαίνει; Την ξέρεις;
Τι;
Όχι.
Λοιπόν, ακούω.
Έχετε πάρει κάποιες πολύ έξυπνες αποφάσεις στη ζωή σας.
Αλλά απαντήστε με ειλικρίνεια, σας παρακαλώ.
Έχετε πάρει ποτέ εγωιστικές αποφάσεις, κυρία Σεό Ιν-Τζάε;
Τι έπαθε;
Σεό Ιν-Τζάε; Γουόν Ιν-Τζάε δεν τη λένε;
Προς τι το άλλο επίθετο;
-Είναι εχθρός της; -Γνωρίζονται;
Ναι, φυσικά. Εξάλλου, άνθρωπος είμαι κι εγώ.
Εσείς μπορεί να λέτε την απόφασή μου εγωιστική, αλλά ήταν απελπισμένη.
Όμως, κυρία Σεό,
το όνομά μου είναι…
Γουόν Ιν-Τζάε.
1. ΞΕΚΙΝΑΩ
2. ΝΕΟΪΔΡΥΘΕΙΣΑ ΕΤΑΙΡΕΙΑ ΜΕ ΚΑΙΝΟΤΟΜΕΣ ΙΔΕΕΣ ΚΑΙ ΤΕΧΝΟΛΟΓΙΑ
ΕΠΕΙΣΟΔΙΟ 1
ΣΕΟ ΙΝ-ΤΖΑΕ
ΠΡΙΝ ΑΠΟ 15 ΧΡΟΝΙΑ
Σεό Νταλ-Μι. Μην παίζεις άλλο DDR.
Θα τρυπήσουν όλες σου οι κάλτσες.
Έλα να παίξουμε μαζί, Ιν-Τζάε. Θα έχει πιο πολλή πλάκα έτσι.
Προτιμώ το Pump απ' το DDR.
Αλήθεια; Τότε, από σήμερα θα παίζω Pump.
Γιατί γράφεις επιστολές παραίτησης κάθε μέρα;
Α-Χεόν, άκουσέ με.
Έχω μία φοβερή επιχειρηματική ιδέα.
Θα πεθάνουμε απ' την πείνα.
Ιν-Τζάε, να τους σταματήσουμε;
Δουλεύω σαν το σκυλί για άλλους τα τελευταία 20 χρόνια.
Τώρα θέλω να δουλέψω για μένα.
Όταν το σκάσει ένας σκύλος, γίνεται αδέσποτος.
Και τι συμβαίνει μετά; Πεθαίνει είτε απ' το κρύο είτε απ' την πείνα.
Δεν θ' αφήσω να πεινάσουν οι κόρες μου.
Γι' αυτό…
Αν είναι να παραιτηθείς, παραιτήσου απ' την οικογένεια πρώτα!
-Α-Χεόν. -Πάρε αυτό.
Πάρ' το!
ΣΕΟ ΙΝ-ΤΖΑΕ
Γιαγιά, πες στον μπαμπά ν' αλλάξει γνώμη.
Θα σ' ακούσει εσένα.
Αν του μιλήσεις…
Αν με άκουγε, δεν θα παντρευόταν τη μαμά σας.
Ορίστε.
Τότε, θες να έρθεις να μείνεις μαζί μας;
Ξεχάστε το. Θα μαλώνουν περισσότερο μ' εμένα παρούσα.
Αμάν, το ξέχασα.
Εκείνα τα αγόρια ζήτησαν να σου δώσω αυτό το γράμμα. Τι να το κάνω;
Άντε. Γιατί της το δίνετε τώρα;
Και πότε να της το δώσω; Αύριο;
Αχάριστα παλιόπαιδα.
Τυχερή.
Πέταξέ το. Ακόμα δεν βαρέθηκαν;
Αν μελετούσαν τόσο πολύ, θα κέρδιζαν βραβείο.
-Σε απέρριψε. -Δεν πειράζει.
Λοιπόν, δεν ενδιαφέρεται.
-Υπάρχουν άπειρα κορίτσια. -Θα σου βρω εγώ άλλη.
Θεούλη μου.
Τι θα ήθελες;
ΧΑΝ ΤΖΙ-ΠΙΕΟΝΓΚ
Δεν πεινάω, απλώς χάζευα.
-Γιαγιά, πάω στο σχολείο. -Εντάξει.
-Τα λέμε, γιαγιά! -Γεια σας.
Τι συμβαίνει;
Ιν-Τζάε, γιατί δεν παίρνουμε το επόμενο λεωφορείο;
Όχι, θ' ακολουθήσουμε τον μπαμπά.
Τον μπαμπά; Γιατί να τον ακολουθήσουμε;
Αν ο μπαμπάς παραιτηθεί, η μαμά θα πάρει διαζύγιο.
Πρέπει να τον σταματήσουμε. Θες να χωριστούμε;
-Όχι. -Πάμε.
ΚΑΤΑΣΚΕΥΕΣ KAI ΕΠΕΝΔΥΣΕΙΣ ΙΛΤΣΕΟΥΝΓΚ
Τι;
Σας πληρώνω
δεκάδες εκατομμύρια γουόν τον χρόνο.
Πώς τολμάτε να με μαχαιρώνετε πισώπλατα;
Ποιος σας πληρώνει;
Εγώ ή οι διευθυντές τμημάτων;
Ηρεμήστε, σας παρακαλώ.
Μην ανακατεύεσαι εσύ.
Εσύ το έκανες; Συνωμότησες με τους διευθυντές τμημάτων
και φουσκώσατε τις πωλήσεις;
Ενώ σε πληρώνω εγώ;
-Μπαμπά! -Με μαχαίρωσες πισώπλατα.
Πώς τόλμησες;
Κάντε μου μήνυση αν θέλετε.
Όχι, θα σου πληρώσω διακανονισμό εδώ και τώρα.
Πόσα θέλεις;
Απάντησέ μου! Πόσα θέλεις;
Πόσα;
Έδειραν τον μπαμπά σας;
Ναι. Γιατί δεν τον αφήνουμε να ξεκινήσει
τη δική του δουλειά;
Να τον αφήσουμε. Τον λυπάμαι. Σε παρακαλώ.
-Πόσα του δίνουν; -Τι;
Το αφεντικό ανέφερε διακανονισμό.
Πόσα;
Δέκα εκατομμύρια γουόν;
Μαμά, έχουν σημασία τα χρήματα τώρα;
Ναι, τα χρήματα έχουν σημασία,
είτε σας αρέσει είτε όχι.
Αν παραιτηθεί ο μπαμπάς σας, τι θα γίνει με τα δίδακτρα;
Ιν-Τζάε, δεν θα μπορείς να πηγαίνεις στο φροντιστήριο.
Θα διαβάζεις μόνη σου, ενώ οι φίλοι σου θα πηγαίνουν;
Δεν θα σας πειράζει, αν δεν πηγαίνετε εκδρομές;
Για το δικό σας μέλλον,
ο μπαμπάς σας πρέπει να βγάζει χρήματα.
Είναι χρέος του.
Μπαμπά.
ΚΟΤΟΠΟΥΛΟ
Λυπάμαι.
Ας πάρουμε διαζύγιο.
-Μπαμπά. -Μπαμπά.
Εντάξει, ας πάρουμε.
Ιν-Τζάε, Νταλ-Μι,
με ποιον θέλετε να ζήσετε;
Μ' εμένα ή με τον μπαμπά σας;
Εκείνη την απόφαση…
την έχετε μετανιώσει;
Αν μετάνιωσα;
Ναι. Εξάλλου, είμαι άνθρωπος.
Κι αναρωτιέμαι κι εγώ.
Το άτομο που διάλεξε το αντίθετο είναι ευτυχισμένο τώρα;
Έχει μετανιώσει για τίποτα;
Λένε πως, όποια απόφαση κι αν πάρεις, θα το μετανιώσεις.
Υπάρχουν εξαιρέσεις.
Ευχαριστώ για την ειλικρινή σας απάντηση,
κυρία Σεό Ιν…
Θέλω να πω,
κυρία Γουόν Ιν-Τζάε.
Μπορεί να συναντήσετε κάποιο πρόσωπο
το οποίο γνωρίζατε στο παρελθόν, στο πιο απρόσμενο μέρος.
ΠΡΙΝ ΑΠΟ 15 ΧΡΟΝΙΑ
ΧΑΝ ΤΖΙ-ΠΙΕΟΝΓΚ
ΔΙΑΓΩΝΙΣΜΟΣ ΗΛΕΚΤΡΟΝΙΚΩΝ ΕΠΕΝΔΥΣΕΩΝ 1η ΘΕΣΗ
Τι θα ήθελες;
Δεν πεινάω, απλώς χάζευα.
Πέρασε.
Ρίξε μια ματιά.
Εδώ ήταν το μπόιλερ.
Είναι σαν να είσαι σε σάουνα τον χειμώνα.
Δεν θα κρυώσεις ποτέ.
Το καλοκαίρι, όμως, θα πάθω θερμοπληξία.
-Τι προκαταβολή έχει; -Δύο εκατομμύρια. 150.000 ενοίκιο.
Πόσα πήρες όταν έφυγες
-απ' το ορφανοτροφείο; -Δύο εκατομμύρια.
Δύο εκατομμύρια…
Αν πληρώσεις την προκαταβολή, δεν θα έχεις χρήματα για το ενοίκιο.
Ούτε για φαγητό.
Μάλιστα, πάμε να φύγουμε.
Αλήθεια, εδώ γράφει "Χαν Τζι-Πιεόνγκ". Ποιος είναι αυτός;
-Εσύ είσαι; -Ναι.
Ένα παιδί όπως εσύ έχει τέτοιο ταλέντο;
Πόσα μηδενικά είναι αυτά; Ένα, δύο, τρία…
Κέρδισες βραβείο 100 εκατομμύρια γουόν;
Μ' αυτά τα χρήματα νοικιάζεις καλύτερο σπίτι.
-Μπορείς να… -Είναι κρυπτοχρήμα.
Κρυπτο…
ΚΡΥΠΤΟΧΡΗΜΑ
Τι γελοιότητα.
Άκου.
Γιατί δεν επενδύεις στ' αλήθεια;
Με τις ικανότητές σου, θα βγάλεις κανονικό χρήμα σε χρόνο μηδέν.
Δεν έχω τραπεζικό λογαριασμό. Δεν είμαι 19.
Γιατί όχι; Ο γιος μου έχει.
-Οι γονείς σου… -Δεν έχω γονείς.
Σωστά, συγγνώμη.
-Φεύγω τώρα. -Εντάξει.
Κάνε υπομονή.
Λένε πως όταν είσαι νέος, θα έπρεπε να πληρώνεις για δυσκολίες.
Τότε, αγοράστε τις δυσκολίες μου.
Θα σας κάνω έκπτωση.
ΤΑ ΠΙΟ ΝΟΣΤΙΜΑ ΝΟΥΝΤΛΣ ΤΗΣ ΣΕΟΝΤΖΟΥ
ΝΑΜ ΝΤΟ-ΣΑΝ, Ο ΝΕΟΤΕΡΟΣ ΝΙΚΗΤΗΣ ΤΗΣ ΟΛΥΜΠΙΑΔΑΣ ΜΑΘΗΜΑΤΙΚΩΝ
ΔΙΑΓΩΝΙΣΜΟΣ ΗΛΕΚΤΡΟΝΙΚΩΝ ΕΠΕΝΔΥΣΕΩΝ 1η ΘΕΣΗ
ΝΑΜ ΝΤΟ-ΣΑΝ, Ο ΝΕΟΤΕΡΟΣ ΝΙΚΗΤΗΣ ΤΗΣ ΟΛΥΜΠΙΑΔΑΣ ΜΑΘΗΜΑΤΙΚΩΝ
ΔΙΑΓΩΝΙΣΜΟΣ ΗΛΕΚΤΡΟΝΙΚΩΝ ΕΠΕΝΔΥΣΕΩΝ 1η ΘΕΣΗ
ΕΝΟΙΚΙΟ 200.000 ΧΩΡΙΣ ΠΡΟΚΑΤΑΒΟΛΗ
ΕΝΟΙΚΙΑΖΕΤΑΙ ΔΩΜΑΤΙΟ
Στάσου. Είναι απάτη.
Χωρίς προκαταβολή και τόσο χαμηλό ενοίκιο;
Να δεις που θα ζητάνε πολύ υψηλό κόστος συντήρησης.
Κατάλαβα.
Δεν έχεις πού να κοιμηθείς;
Έχω.
Μπορείς να κοιμηθείς στο μαγαζί μου.
Είναι κλειστό απ' τις 8:00 μ.μ. ως τις 8:00 π.μ.
Έχω πού να κοιμηθώ.
Το πάτωμα έχει θερμική ενίσχυση. Είναι ζεστό σαν σάουνα όλη νύχτα.
Κουφή είστε; Σας είπα πως έχω πού να κοιμηθώ!
Εκεί στην κερασιά έχει ένα σπιτάκι πουλιών.
Θ' αφήσω τα κλειδιά εκεί.
ΚΕΤΣΑΠ ΓΙΑ ΕΣΤΙΑΤΟΡΙΑ
Τα λεφτά μου!
Μάλλον δεν θα ήρθε.
Είπε πως είχε πού να κοιμηθεί.
Αλλά πού; Ήταν φανερό πως δεν είχε πού να πάει.
Αν ήρθε, θα ήταν για καλό. Χρειάζεται τα χρήματα πιο πολύ από μένα.
Μπορώ να βγάλω κι άλλα…
Όχι, μετά από τόση σκληρή δουλειά!
Τα λεφτά μου. Πού είναι;
Συγχώρεσέ με, Θεέ μου.
Αμφισβήτησα έναν άνθρωπο.
-Θεέ μου… -Από εμένα ζητήστε συγγνώμη.
Με τρόμαξες.
Μου πέρασε απ' το μυαλό να τα πάρω.
Να τα βάλετε στην τράπεζα καλύτερα.
Να σου πω, καλό αγόρι.
Δεν θα με ξεπληρώσεις;
"Καλό αγόρι";
Ποιος; Εγώ;
ΤΡΑΠΕΖΑ ΜΑΕΪΛ
ΑΙΤΗΣΗ ΑΝΟΙΓΜΑΤΟΣ ΛΟΓΑΡΙΑΣΜΟΥ
ΤΡΑΠΕΖΙΚΟ ΒΙΒΛΙΑΡΙΟ
Θεούλη μου.
Είναι πολύ περίπλοκο. Δεν καταλαβαίνω τίποτα.
Μπορείς να το αναλάβεις εσύ;
Γιατί; Έχω πού να μείνω.
Μπορώ να σου ετοιμάζω πρωινό και βραδινό.
Πάρ' το. Πόνεσε το χέρι μου.
Δεν με φοβάστε;
Γιατί να σε φοβάμαι; Ένα τόσο καλό αγόρι;
Δεν είμαι καλό αγόρι.
Έχω τον κωδικό του λογαριασμού σας και τα κλειδιά του μαγαζιού.
Αν αποφασίσω να κάνω κάτι κακό;
Τι μπορώ να κάνω;
Θα τα βάλω μ' εμένα που σε εμπιστεύτηκα.
ΕΠΕΝΔΥΣΕΙΣ ΚΑΙ ΟΜΟΛΟΓΑ ΝΤΑΜΟΑ
Γιατί δεν επενδύεις στ' αλήθεια;
Με τις ικανότητές σου, θα βγάλεις κανονικό χρήμα σε χρόνο μηδέν.
Αλήθεια, γιατί δεν ανοίγετε κι άλλον έναν λογαριασμό;
Περιμένετε!
Σταθείτε!
1ο ΒΡΑΒΕΙΟ ΤΕΛΕΥΤΑΙΟ ΜΟΝΤΕΛΟ ΛΑΠΤΟΠ
ΟΡΘΟΛΟΓΙΚΕΣ ΕΠΕΝΔΥΣΕΙΣ ΣΤΟ ΧΡΗΜΑΤΙΣΤΗΡΙΟ
ΕΠΕΝΔΥΣΕΙΣ ΚΑΙ ΟΜΟΛΟΓΑ ΝΤΑΜΟΑ
ΕΓΓΡΑΦΗ
ΤΣΟΪ ΓΟΥΟΝ-ΝΤΕΟΚ
ΕΓΓΡΑΦΗ
Η ΕΓΓΡΑΦΗ ΟΛΟΚΛΗΡΩΘΗΚΕ ΜΕ ΕΠΙΤΥΧΙΑ
Δεν έχω κέφια αυτήν τη στιγμή. Γι' αυτό, σταμάτα να με ακολουθείς!
Εγώ; Την ακολουθώ;
Τι πρόβλημα έχει;
-Γιαγιά! -Ναι;
-Γιαγιά. -Θεούλη μου.
Τι συμβαίνει, Νταλ-Μι; Τι έγινε;
Γιαγιά.
Είμαι ολομόναχη τώρα.
Τι να κάνω;
Τι λες;
Η αδερφή σου;
Πήγε με τη μαμά.
Η μαμά έφυγε μαζί της.
Γιαγιά.
Όλα θα πάνε καλά.
Τι θα κάνω τώρα;
Εγώ είμαι ακόμα μαζί σου.
-Όλα θα πάνε καλά. -Γιαγιά.
Συμβαίνει κάτι;
Τζι-Πιεόνγκ, έχεις πολύ ωραίο γραφικό χαρακτήρα.
Είδες την εγγονή μου, έτσι δεν είναι;
Τη λένε Νταλ-Μι.
Αυτό είναι το όνομά της;
Είναι τόσο παλιομοδίτικο όσο το στυλ της.
Θα της γράψεις ένα γράμμα;
Πες της πως ανέκαθεν ήθελες να γίνετε φίλοι.
Γράψε έτσι που να νομίζει ότι το έγραψε συνομήλικος.
Γιατί;
Η αδερφή της είναι η μόνη της φίλη,
αλλά δεν είναι πια εδώ.
Θέλω να αποκτήσει έναν νέο φίλο, ακόμα κι αν είναι ψεύτικος.
Αν το γράψω εγώ, θα αναγνωρίσει τα γράμματά μου.
Να το κάνεις εσύ.
Και λοιπόν; Γιατί να το κάνω εγώ;
-Επειδή είσαι καλό αγόρι. -Έλεος.
Μη με λέτε άλλο έτσι.
Κάνετε λάθος.
Να είναι από κορίτσι;
Θα καταλάβει ότι είμαι αγόρι απ' τα γράμματά μου.
Έτσι λες;
Τότε, να είναι από αγόρι;
Ξεκίνα κάπως έτσι.
"Αγαπητή Νταλ-Μι".
"Αγαπητή Νταλ-Μι"; Θα αστειεύεστε.
Είναι πολύ ξεπερασμένο.
Θα γράψω απλώς
"Γεια σου, Νταλ-Μι. Με λένε…"
-Πώς να πω ότι με λένε; -Σκέψου κάτι.
Κάτι που θα την κάνει να πιστέψει πως είσαι έξυπνος, ευγενικός και πλούσιος.
Το αληθινό σου όνομα, ίσως;
Όχι, αποκλείεται.
Πώς σας φαίνεται αυτό το όνομα;
Μοιάζει έξυπνος, ευγενικός και πλούσιος.
"Ναμ Ντο-Σαν";
Είναι πολύ όμορφος.
Εντάξει. Ας βάλουμε το όνομά του.
"Με λένε
Ναμ Ντο-Σαν.
Θέλω να γίνουμε φίλοι. Γι' αυτό, πήρα ένα στυλό κι έγραψα αυτό το γράμμα".
Όμως, κρατάς μολύβι.
Αστειεύομαι.
"Γι' αυτό, πήρα ένα στυλό κι έγραψα αυτό το γράμμα".
Μολύβι είναι.
Πιστεύετε πως θα έχει αποτέλεσμα;
Τι;
Θέλω να πω, σκεφτείτε το λιγάκι.
Οι γονείς της πήραν διαζύγιο
και η αδερφή της, η καλύτερή της φίλη, έφυγε.
Πιστεύετε πως θα την παρηγορήσει αυτό;
Μπαμπά!
Πρόσεχε.
Τα ταχτοποιώ ώρες τώρα.
Μπαμπά, έλαβα ερωτικό γράμμα.
Τι; Ερωτικό γράμμα;
Ναι.
Δεν κάνει τέλεια γράμματα; Είναι συνομήλικός μου. Τον λένε Ναμ Ντο-Σαν.
Δεν έχει ξεχωριστό όνομα;
Σιγά το ξεχωριστό.
Μοιάζει με όνομα παλαιστή.
Όχι. Έχει ταλέντο στα μαθηματικά.
Θα είναι ιδιοφυία.
Μήπως είναι από αυτά τα αλυσιδωτά γράμματα;
Σίγουρα δεν είναι κανένα παιχνίδι;
Δεν είναι. Έδωσε ο ίδιος το γράμμα στη γιαγιά.
Άκου.
"Ελπίζω να μη σε ξάφνιασε πολύ αυτό το γράμμα.
Πριν από λίγες μέρες…"
…αποχαιρέτησα τον σκύλο μου, τον Μονγκσίλ.
-Τον είχα σαν μικρό μου αδερφό. -Ωραίο αυτό.
-Μπράβο. -Μου λείπει απίστευτα.
-Χθες, -Μονγκσίλ…
-έκλαψα πολύ όταν είδα το παπούτσι μου, -Ναι.
-που το είχε μασήσει ο Μονγκσίλ. -Ωραίο.
Αστείο δεν είναι;
Καθόλου αστείο. Αισθάνομαι ακριβώς το ίδιο.
Θα ήταν μαζί μου για πάντα, νόμιζα.
Πήρα ως δεδομένο τον καιρό που περάσαμε μαζί,
ενώ η κάθε στιγμή ήταν δώρο.
Έπρεπε να είχα φερθεί καλύτερα.
Μετανιώνω για όλα αυτές τις μέρες.
Μετά, όμως, συνειδητοποίησα κάτι.
Πρόσεξε.
-Και η τωρινή στιγμή είναι δώρο. -Τι είναι αυτό;
-Δεν είναι καλό. -Θα μετανιώσω και για το παρόν.
-Τον χειμώνα, θα μου λείπει το καλοκαίρι. -Ωραίο αυτό.
Το καλοκαίρι, θα μου λείπει το λευκό το χιόνι.
Πήρα την απόφαση
να σταματήσω να περνάω τις μέρες μου μετανιώνοντας.
Γι' αυτό, πήρα το θάρρος να σου γράψω γράμμα.
Μου αρέσεις, Σεό Νταλ-Μι.
Και σ' ευχαριστώ
που γέμισες το παρόν μου
με χαρά κι ευτυχία.
Απ' τον Ναμ Ντο-Σαν, που θέλει να γίνει φίλος σου.
Σίγουρα είναι συνομήλικός σου;
Πολύ ώριμος ακούγεται.
Έχουν αλλάξει οι εποχές, μπαμπά.
Όλα τα παιδιά είναι ώριμα σήμερα.
Δες εμένα, για παράδειγμα.
Η γιαγιά σου σού το έδωσε;
Ναι. Ξέρεις ότι κοντά στο μαγαζί της υπάρχει μια κερασιά, έτσι δεν είναι;
Είπε να αφήσω την απάντηση στο σπιτάκι των πουλιών.
Δεν είναι πολύ ρομαντικό;
Όμως, δεν καταλαβαίνω.
Γιατί δεν σου ζητάει να βρεθείτε; Αν του αρέσεις, θα θέλει να συναντηθείτε.
Μπορεί αυτό να ήταν μια χαρά όταν ήσουν νέος.
Σήμερα θα σε περάσουν για εμμονικό θαυμαστή.
Μου αρέσει ο Ντο-Σαν. Είναι πολύ ευγενικός.
-Θα του απαντήσεις; -Βασικά…
Μοιάζει να είναι καλό παιδί.
Και, κυρίως, μοιάζει να είναι τρελός και παλαβός για μένα.
Οφείλω να είμαι ευγενική και να του απαντήσω.
Ορίστε. Είναι ακόμα ζεστό.
-Ευχαριστώ. -Τα λέμε.
-Ευχαριστώ. -Γεια σας.
Καλή όρεξη. Τα λέμε.
Εσείς! Πηγαίνετε γρήγορα σπίτι να διαβάσετε.
Πολλή ώρα παίζετε.
Πώς κι από εδώ;
Η απάντηση της Νταλ-Μι.
Απάντησε κιόλας; Απίστευτο.
Ξέχασα. Βάλ' το στο σπιτάκι των πουλιών.
Έτσι είπε ο Ναμ Ντο-Σαν.
Ευχαριστώ, μαμά.
Έδωσε μεγάλη χαρά στην Νταλ-Μι.
-Κατάλαβες πως το έκανα εγώ; -Ναι.
Μόνο εγώ.
Και η Νταλ-Μι; Τσίμπησε το δόλωμα;
Τι ανακούφιση.
-Μαμά. -Ναι;
Θα δουλέψω πολύ σκληρά.
Θα κερδίσω ξανά την Α-Χεόν και την Ιν-Τζάε.
Θα σου αγοράσω
ολόκληρο κτήριο.
Εσύ και οι υποσχέσεις σου.
Ελπίζω να μη βγεις ψεύτης.
Πρώτα δίνω υποσχέσεις. Μετά κάνω τα πάντα για να τις υλοποιήσω.
Έναν χρόνο δώσε μου.
Έναν χρόνο μόνο.
Εντάξει. Άντε, βάλ' το εκεί αυτό.
Πήγαινε.
-Γεια σας. -Ευχαριστούμε.
Ιν-Τζάε!
Νταλ-Μι!
Τι;
ΣΕΟ ΙΝ-ΤΖΑΕ ΣΕΟ ΝΤΑΛ-ΜΙ
Έτοιμο!
Τέλεια!
-Νταλ-Μι. -Ιν-Τζάε!
ΑΠ' ΤΗΝ ΝΤΑΛ-ΜΙ ΣΤΟΝ ΝΤΟ-ΣΑΝ
Το σάιτ μας, baedal.com, με ένα μόνο κλικ…
Στόχος μας είναι η δημιουργία ενός δικτύου διανομής.
Συγγνώμη που περιμένατε.
ΑΠ' ΤΗΝ ΝΤΑΛ-ΜΙ ΣΤΟΝ ΝΤΟ-ΣΑΝ
Συνάντησες εκείνο το αγόρι, τον Ντο-Σαν;
Όχι ακόμα.
Έναν χρόνο μόνο γράμματα γράφετε;
Μπορείς να κάνεις πολλά μ' ένα γράμμα.
Είμαστε πλατωνικοί φίλοι.
Κι η μαμά κι ο μπαμπάς ξεκίνησαν ως φίλοι δι' αλληλογραφίας.
Οι εποχές έχουν αλλάξει.
Παραλίγο να το ξεχάσω.
Ξέχασες αυτό.
ΣΕΟ ΙΝ-ΤΖΑΕ
Έπρεπε να το έχεις πετάξει.
Μα ήταν δώρο απ' τον μπαμπά.
ΣΕΟ ΙΝ-ΤΖΑΕ
Νταλ-Μι, έχω κάτι να σου πω.
Η μαμά
ξαναπαντρεύτηκε.
Τι;
Μετακομίζουμε σήμερα στις ΗΠΑ,
λόγω της δουλειάς του πατριού μου.
Του πατριού σου;
Ναι. Είναι ζάπλουτος.
Γιατί δεν την εμπόδισες;
Γιατί να την εμποδίσω; Τον αγαπάει.
Κι ο μπαμπάς;
Δουλεύει σαν το σκυλί,
-για να γυρίσετε εσύ και η μαμά. -Αυτό δεν μου αρέσει.
Γιατί δουλεύει τόσο σκληρά; Γιατί δεν ζει λιγάκι;
Ιν-Τζάε.
Με τον πατριό μου είδα πως η ζωή είναι εύκολη.
Τρώμε σε μπουφέδες, πηγαίνουμε ταξίδια και για ψώνια.
Μπορώ να σπουδάσω στο εξωτερικό τώρα.
Ενώ δες τον μπαμπά.
Όταν πληρωνόταν, μας έφερνε κοτόπουλο.
Κι εμείς προσποιούμασταν πως ήταν το πιο νόστιμο φαγητό του κόσμου.
Δεν βαρέθηκες ακόμα;
Εγώ βαρέθηκα.
Δεν αντέχω τη λιγδερή μυρωδιά. Με αηδιάζει.
Γι' αυτό δεν εμπόδισες τη μαμά;
Επειδή θες να ζήσεις μια άνετη ζωή; Γι' αυτό;
Μια χαρά λόγος είναι. Περίμενε και θα δεις.
Έπρεπε να έχεις έρθει μαζί μας.
Έκανες τη λάθος επιλογή.
Όχι, δεν νομίζω.
Ο χρόνος θα δείξει ποια επέλεξε σωστά.
Παρεμπιπτόντως,
τώρα με λένε Γουόν Ιν-Τζάε.
Δεν είμαι πια η αδερφή σου.
ΣΕΟ ΙΝ-ΤΖΑΕ
Περίμενε, Σεό Ιν-Τζάε!
Τι κάνεις;
-Μη! Άσε με! -Τι πρόβλημα έχεις;
Άσε με!
Τι κάνεις;
-Άσε με πρώτη εσύ! -Τρελάθηκες;
Μια χαρά φαίνεσαι.
Ανησυχούσα για σένα.
Γιατί; Μια χαρά είναι η ζωή μου.
Η γιαγιά τι κάνει; Η υγεία της, καλά;
Ναι. Τα μαλλιά της άρχισαν να σκουραίνουν πριν από λίγα χρόνια.
Γίνεται όλο και νεότερη.
Σε ζει ακόμα η γιαγιά;
Νταλ-Μι, πάλι βούλωσες το σιφόνι! Αν μείνεις εδώ, άρχισε να πληρώνεις νοίκι!
Νομίζεις πως όλοι είναι σαν εσένα;
Τι θες να πεις;
Ξεκίνησες μια επιχείρηση με τα χρήματα του πατριού σου.
Ναι. Είναι πολύ δύσκολο να ξεκινήσεις επιχείρηση μόνος σου.
ΔΙΑΛΕΞΗ ΓΙΑ ΕΤΑΙΡΕΙΕΣ START-UP
Με τι ασχολείσαι;
Φαντάζομαι πως θα θέλεις να ξεκινήσεις επιχείρηση.
Φυσικά.
-Αναπτύσσω μια ιδέα. -Ποιος είναι ο συνεργάτης σου;
Μη μου πεις η γιαγιά;
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Γιαγιά, μήπως να παραιτηθώ και ν' ανοίξουμε δεύτερο μαγαζί;
Σ' έχουν χτυπήσει ποτέ με λουκάνικο;
Όχι.
Άλλος είναι ο συνεργάτης μου.
Είναι κάποιος ικανός, έξυπνος και πολλά υποσχόμενος.
Ποιος είναι; Δεν έχει όνομα;
Ένας τύπος. Δεν τον ξέρεις.
Πότε θα επιστρέψεις στην Αμερική;
Στο τέλος του μήνα.
Μάλιστα.
Δεν μου απάντησες.
Πώς λένε αυτόν τον ικανό, έξυπνο και πολλά υποσχόμενο τύπο;
Πώς τον λένε;
Τον λένε Ναμ Ντο-Σαν.
Ναμ Ντο-Σαν;
Κάτι μου θυμίζει.
Αυτός με τον οποίο αλληλογραφούσες;
Θυμάσαι το όνομά του;
Φυσικά.
Πώς να τον ξεχάσω, όταν καυχιόσουν για χρόνια;
Τον συνάντησες ποτέ;
Μη μου πεις πως είστε ακόμα πλατωνικοί ή όπως αλλιώς λέγεται!
Όχι και πλατωνικοί.
Είμαστε συνοδοιπόροι και στον έρωτα και στη δουλειά.
Και χθες μαζί ήμασταν.
ΦΩΤΟΓΡΑΦΙΑ
Είναι τόσο έξυπνος και πολλά υποσχόμενος;
Φυσικά.
Είναι ο νεότερος νικητής της Ολυμπιάδας Μαθηματικών, το ξέχασες;
Θα σε πάω εγώ.
Δεν χρειάζεται.
Θα έρθει να με πάρει ο Ντο-Σαν.
Αλήθεια;
Είσαι ελεύθερη την Παρασκευή;
Την Παρασκευή; Γιατί;
Η εταιρεία μου διοργανώνει μια εκδήλωση δικτύωσης.
Αν σκοπεύεις να ξεκινήσεις επιχείρηση, είναι μια καλή ευκαιρία για σένα.
Εντάξει, θα το σκεφτώ.
Φέρε και τον Ντο-Σαν μαζί.
Τον Ντο-Σαν…
Γιατί να τον φέρω;
Γιατί; Στάθηκε πολύ καλός σου φίλος για πάνω από μία δεκαετία.
Ως αδερφή σου, θέλω να τον γνωρίσω.
Ξέχνα το. Αλλά θα του πω πως τον κάλεσες.
Είναι ντροπαλός. Δεν του αρέσουν οι εκδηλώσεις.
Ό,τι πεις.
Γεια.
-Σ' ευχαριστώ. -Για ποιο πράγμα;
Πάντοτε αμφέβαλλα για την επιλογή μου.
Αλλά δεν χρειάζεται ν' αμφιβάλλω πια.
Τι θες να πεις;
Έβαψες με μαρκαδόρο τα σημάδια στο παπούτσι σου.
Και λες πως θα ξεκινήσεις επιχείρηση με τον φανταστικό σου φίλο.
Μπορώ να δω σε τι κατάσταση βρίσκεσαι.
-Σε τι κατάσταση; -Σε ζει η γιαγιά,
δουλεύεις υπερωρίες απλήρωτη
κι ο μισθός σου είναι χαμηλότερος απ' τον βασικό.
Σ' ευχαριστώ που μου έδειξες την άλλη όψη.
Χάρη σ' εσένα, δεν χρειάζεται πια ν' αμφιβάλλω για την επιλογή μου.
Πάμε.
-Τι κάνεις; -Η εκδήλωση δικτύωσης.
Πότε και πού θα γίνει;
Θα έρθω με τον Ντο-Σαν.
Τρελάθηκες, Σεό Νταλ-Μι.
Γιατί είπες τέτοιο ψέμα;
Γιατί το έκανες αυτό;
Η ΝΕΪΤΣΟΥΡ ΜΟΡΝΙΝΓΚ ΣΑΣ ΠΡΟΣΚΑΛΕΙ ΣΤΟ ΠΑΡΤΙ ΔΙΚΤΥΩΣΗΣ
ΝΑΜ ΝΤΟ-ΣΑΝ
ΣΤΗΝ ΚΟΡΥΦΗ, ΜΕ ΤΗ ΓΥΝΑΙΚΑ ΜΟΥ
ΝΑΜ ΝΤΟ-ΣΑΝ
ΔΕΝ ΒΡΕΘΗΚΑΝ ΑΠΟΤΕΛΕΣΜΑΤΑ ΑΝΑΖΗΤΗΣΗΣ
Τι έπαθε;
Μην ανησυχείτε. Δεν είμαι τρελή.
Τι στο καλό;
Θεέ μου.
Τρελή είναι;
Μήπως είναι άρρωστη;
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Ήρθα.
Τι κάνεις εσύ εδώ;
Να ξεκουράζεσαι τα σαββατοκύριακα.
-Δεν χρειάζομαι βοήθεια. -Δεν ήρθα για να σε βοηθήσω.
Στη δουλειά με πληρώνουν ψίχουλα. Έτσι, χρειάζομαι και δεύτερη.
Πες πως θα με πληρώσεις.
Θεούλη μου, είναι απίστευτος ο τρόπος που μου μιλάς.
Γιαγιά, ο Ντο-Σαν…
Πάλι αυτός;
Δεν βαρέθηκες;
Πέρασαν 15 χρόνια.
Είπες πως τον έχεις δει, έτσι δεν είναι;
Φυσικά.
Είναι έξυπνος, όμορφος και πλούσιος.
Δεν με πιστεύεις;
Σε πιστεύω.
Αλήθεια.
Για κάποιον λόγο, θέλω να τον συναντήσω σήμερα.
Έστω και για μία μέρα μόνο.
Γιατί;
Έγινε κάτι;
Όχι.
Είναι πανέμορφο. Θα το πάρω.
Έχεις καταπληκτικούς γονείς.
Πληρώνουν τα δίδακτρά σου και θα σου πάρουν και διαμέρισμα επιπλέον;
Πότε θα υπογράψετε το συμβόλαιο;
Θέλεις να ξαναέρθεις με τους γονείς σου;
Δεν έχω γονείς.
Τι; Τότε, ποιος θα υπογράψει…
Εννοώ, ποιος θα πληρώσει;
Εγώ θα υπογράψω το συμβόλαιο και θα πληρώσω.
Εσύ είσαι μαθητής ακόμα. Σίγουρα έχεις τα χρήματα;
Ναι, φυσικά.
Θα ήθελα να κάνω ανάληψη τα πάντα.
ΤΡΑΠΕΖΑ ΜΑΕΪΛ
Θέλετε να κλείσετε τον λογαριασμό;
Ναι. Θα ήθελα το ποσό σε μετρητά.
Φυσικά. Να ενημερώσω το βιβλιάριό σας πρώτα.
Μπορώ να ρωτήσω γιατί κλείνετε τον λογαριασμό;
Ο γιος μου έχει δική του επιχείρηση κι έβαλε υποθήκη το σπίτι του.
Αν δεν πληρώσει τόκο αυτόν τον μήνα, θα τον πετάξουν έξω.
Κατάλαβα.
ΤΡΑΠΕΖΙΚΟ ΒΙΒΛΙΑΡΙΟ
Κυρία.
Είστε σίγουρη πως θέλετε όλα αυτά τα χρήματα σε μετρητά;
Ναι, σας παρακαλώ.
Έχετε 80 εκατομμύρια γουόν. Τα θέλετε όλα;
Έχω 80 εκατομμύρια;
Νόμιζα πως είχα οκτώ.
Έχετε 80 εκατομμύρια, κυρία.
Θεέ μου.
Σας ευχαριστώ. Αλλά παραείναι υψηλό επιτόκιο το 1.000 τοις εκατό.
Δεν είναι επιτόκιο.
Μήπως κάνατε συναλλαγές στο χρηματιστήριο;
Χρηματιστήριο;
Ναι. Απ' ό,τι φαίνεται, τα χρήματα προέρχονται από μετοχές.
Δεν υπάρχει περίπτωση.
ΔΙΑΓΩΝΙΣΜΟΣ ΗΛΕΚΤΡΟΝΙΚΩΝ ΕΠΕΝΔΥΣΕΩΝ
1η ΘΕΣΗ: ΧΑΝ ΤΖΙ-ΠΙΕΟΝΓΚ
Μήπως το καλό αγόρι…
Λοιπόν; Θα κάνετε ανάληψη όλο το ποσό;
Ναι, σας παρακαλώ.
Φυσικά. Μια στιγμή, παρακαλώ.
Καλώς ορίσατε.
ΤΡΑΠΕΖΑ ΜΑΕΪΛ
ΥΠΟΛΟΙΠΟ ΛΟΓΑΡΙΑΣΜΟΥ
Τι συμβαίνει; Έκλεισε ο λογαριασμός;
Ο ΛΟΓΑΡΙΑΣΜΟΣ ΕΧΕΙ ΚΛΕΙΣΕΙ
Τι είναι αυτό;
-Πότε μάζεψες… -Για να μη ζοριστείς αυτήν τη φορά.
Όχι, τα καταφέρνω και μόνος μου.
Δεν σου τα κάνω δώρο τα χρήματα. Είναι επένδυση.
Θα υπογράψουμε συμβόλαιο και θα πάρω μετοχές στην εταιρεία.
Όσο πιο νωρίς επενδύεις, τόσο περισσότερες μετοχές παίρνεις.
Θα μου δώσεις όσες μετοχές μού αναλογούν.
Σ' ευχαριστώ.
Μια στιγμή.
Εμπρός. Ναι, ο ίδιος.
Συγγνώμη; Ποιος;
Όχι. Μπορώ να έρθω τώρα.
Πού να συναντηθούμε;
-Μαμά, πρέπει να φύγω. -Φυσικά, πήγαινε.
Μπορείτε να μου στείλετε τη διεύθυνση;
Έρχομαι αμέσως. Σ' ευχαριστώ, μαμά. Τα λέμε.
Ναι, συγγνώμη.
Ζητώ συγγνώμη. Είμαι κάπως βιαστικός.
Μήπως να πάτε στο νοσοκομείο; Έχετε ματώσει στο κεφάλι.
Καλά είμαι. Δεν προλαβαίνω αυτήν τη στιγμή.
Συγγνώμη. Καλά είμαι.
Είμαι μια χαρά, αλήθεια.
Με συγχωρείτε.
Σταθείτε!
ΕΠΙΧΕΙΡΗΜΑΤΙΚΟ ΠΛΑΝΟ BAEDAL.COM
Ζητώ συγγνώμη.
Έχω πολύ τρακ. Τρέμουν τα χέρια μου.
Μπορούμε να το κάνουμε άλλη στιγμή αν προτιμάτε.
Δεν χρειάζεται. Καλά είμαι.
Λοιπόν, ας ξεκινήσουμε.
Η baedal.com παρέχει
ένα δίκτυο εστιατορίων ντελίβερι σε όλη τη χώρα,
-προκειμένου οι χρήστες να… -Κύριε Σεό.
Διαβάσαμε ήδη το επιχειρηματικό σας πλάνο.
-Μάλιστα. -Ναι, και βρίσκουμε την ιδέα εξαιρετική.
-Παρακαλώ; -Μου αρέσει που το επιχειρηματικό μοντέλο
μπορεί να μεταφερθεί και σε πλατφόρμες κινητών.
Σας ευχαριστώ.
Αλλά θέλω να σας κάνω μία ερώτηση.
Αν τα βρούμε σε αυτό,
θα δεχτούμε να επενδύσουμε.
Φυσικά, σας ακούω.
Παρόλο που οι χρήστες διαρκώς αυξάνονται,
δεν έχει καταστεί ακόμα σαφές από πού θα προέρχονται τα κέρδη.
Σκέφτεστε να χρεώνετε για την υπηρεσία;
Όχι.
Είμαι σίγουρη πως έχετε ήδη επενδύσει όλα σας τα χρήματα.
Κι ακόμα σας ενδιαφέρει η αύξηση των χρηστών;
Η αύξηση των χρηστών οφείλει να είναι προτεραιότητα σ' αυτήν τη φάση.
Άρα, εσείς και οι επενδυτές θ' αργήσετε πολύ να δείτε κέρδη.
Φοβάμαι πως αυτό δεν το διαπραγματεύομαι.
Είδα επιχειρήσεις να χάνουν χρήστες, επειδή κυνηγούσαν το κέρδος.
Κολυμπάτε σε απέραντο ωκεανό.
Δύο πράγματα μπορεί να συμβούν.
-Ή θα πεθάνετε από δίψα… -Ή από πείνα;
Όχι.
Ή θα επιβιώσετε.
Όσο κι αν διψάσετε, μην πιείτε θαλασσινό νερό.
Κάντε υπομονή μέχρι να βρέξει.
Το κυνήγι του κέρδους στο αρχικό στάδιο μιας επιχείρησης είναι
σαν να πίνετε θαλασσινό νερό.
Προχωρήστε βάσει σχεδίου. Θα επενδύσουμε την επόμενη εβδομάδα.
ΣΧ ΕΠΕΝΔΥΤΙΚΗ ΓΙΟΥΝ ΣΕΟΝ-ΧΑΚ - CEO
Σας ευχαριστώ.
Λοιπόν… Σας ευχαριστώ.
Δεν ήξερα πως θα ερχόταν αυτή η μέρα.
Μάτωσε η μύτη μου.
Είμαι τόσο χαρούμενος, που μάτωσε η μύτη μου.
Συγχαρητήρια.
Ευχαριστώ.
Αμάν.
Έλα, καλό αγόρι. Θα με βοηθήσεις να το κουβαλήσω;
Καλό αγόρι, στάσου! Βοήθησέ με να το κουβαλήσω.
Τι παλιόπαιδο.
Θεέ μου.
Στάσου, πού πας;
-Πάω στη Σεούλ. -Πώς κι έτσι ξαφνικά;
Πέρασα στο πανεπιστήμιο.
Σας ευχαριστώ για όλα.
Και πάλι, δεν γίνεται να φύγεις έτσι.
Εσείς τι έχετε να πείτε; Πώς μου το κάνατε αυτό;
-Για τι μιλάς; -Δικά μου ήταν τα λεφτά, όχι δικά σας!
Μπορεί ο λογαριασμός να ήταν στο όνομά σας,
αλλά εγώ έβγαλα τα χρήματα.
Απίστευτο. Δεκαπλασίασες το ποσό μόλις σε έναν χρόνο;
Τα πήρατε ενώ ξέρατε πως τα έβγαλα εγώ;
Γι' αυτό ήρθες μαζί μου στην τράπεζα τότε;
Για το όνομά μου;
Αυτό…
Ναι, γι' αυτό.
Ξέρετε τι σημαίνει να είσαι ορφανός στην ηλικία μου;
Το ορφανοτροφείο μού έδωσε δύο εκατομμύρια και με πέταξε έξω επειδή μεγάλωσα.
Και πρέπει να πληρώνω για φαγητό, ρούχα και στέγη.
Αλλά δεν μπορώ καν ν' ανοίξω λογαριασμό, επειδή είμαι ανήλικος.
Δεν θεωρούμαι ούτε παιδί ούτε ενήλικας.
Γελοίο δεν είναι;
Και μετά συνάντησα εσάς. Μια αγαθή ηλικιωμένη.
Γι' αυτό ήρθα μαζί σας.
Νομίζατε πως το έκανα επειδή σας ήμουν ευγνώμων;
Δεν έχω την πολυτέλεια
για τέτοιου είδους ευγένειες.
Με παρασύρατε κι έγραψα
εκείνα τα ανόητα γράμματα, επειδή με φωνάζατε "καλό αγόρι".
Θεέ μου, τι βλάκας.
Δώστε μου πίσω τα χρήματα!
Πού πάτε;
Πείτε στον γιο σας να μου δώσει πίσω τα χρήματα! Τώρα!
Γιατί να πάρω τα λεφτά σου;
Και τα λεφτά που δώσατε στον γιο σας;
Ήταν δικά μου.
Αντίο.
Έλα, μπαμπά.
Πώς πήγε;
Νταλ-Μι, βρήκα επενδυτή.
Αλήθεια; Αυτό είναι καταπληκτικό.
Συγχαρητήρια.
Αυτό είναι μόνο η αρχή.
Θα γίνω πολύ επιτυχημένος,
για να ζήσουμε ξανά με τη μαμά και την αδερφή σου.
Τι;
Δεν με εμπιστεύεσαι;
Να σου πω την αλήθεια;
Περίμενε.
Άκουσέ με πρώτα.
Είμαι σίγουρος πως θ' αλλάξεις γνώμη.
Βλέπω μπροστά μου
πώς θα είναι ο κόσμος στο μέλλον.
Κοίτα γύρω σου.
Πολύς κόσμος έχει κινητά στις μέρες μας, σωστά;
-Ναι. -Λοιπόν…
Φαντάσου πως τα κινητά βελτιώνονται διαρκώς.
Πώς θα σου φαινόταν αν βγάζαμε φωτογραφίες, ακούγαμε μουσική
και σερφάραμε στο ίντερνετ;
Ωραία θα ήταν, φαντάζομαι.
Δεν θα ήταν απλώς ωραία.
Θα άλλαζε εντελώς ο κόσμος.
Δεν παραιτήθηκα
επειδή με χτυπούσε το αφεντικό μου.
Παραιτήθηκα για να ετοιμαστώ για έναν νέο κόσμο.
Τι λες; Δεν πιστεύεις πως θα τα καταφέρω;
Να σου πω την αλήθεια;
Ακόμα δεν μ' εμπιστεύεσαι;
-Πιστεύω… -Σε πιστεύω.
Θα γίνεις πολύ επιτυχημένος.
Έλα τώρα.
Γιατί κλαις; Με κάνεις και θλίβομαι.
Δεν κλαίω.
Απλώς…
Κοτόπουλο.
Θέλω να φάω τηγανητό κοτόπουλο.
Αυτό είναι εύκολο.
Θα πάρω και κόκα κόλα.
Δεν είναι ακριβή. Έχω να πληρώσω.
Όποτε θέλεις κάτι, να μου λες.
Για πόσον καιρό;
Για όλη σου τη ζωή.
Να μου λες, όποτε έχεις όρεξη για κάτι.
Δεν υπάρχει πρόβλημα.
Πήρα ως δεδομένο τον καιρό που περάσαμε μαζί,
ενώ η κάθε στιγμή ήταν δώρο.
Πήρα την απόφαση
να σταματήσω να περνάω τις μέρες μου μετανιώνοντας.
Κάνε λίγη υπομονή.
Θα φέρω κοτόπουλο σύντομα.
Μπαμπά.
Τι είναι;
Σ' αγαπώ.
Το λες αυτό επειδή θα σου φέρω κοτόπουλο;
Όχι. Σ' αγαπώ ακόμα κι αν δεν φέρεις.
Ξέρεις πόσο σ' αγαπώ, έτσι δεν είναι;
Το ξέρω.
Κορίτσι μου.
Κι εγώ σ' αγαπώ.
Εκείνο το ασανσέρ δεν λειτουργεί.
-Χρησιμοποιήστε αυτό. -Εντάξει, ευχαριστώ.
Ας συζητήσουμε τις λεπτομέρειες της επένδυσης την επόμενη εβδομάδα.
Εντάξει.
Τρέχει αίμα η μύτη σας πάλι.
Ορίστε, πάρτε αυτό.
Σας ευχαριστώ. Να είστε καλά.
Θα σας το επιστρέψω πλυμένο.
Είναι δύσκολο να είσαι επιχειρηματίας, σωστά;
Ναι, κάπως έτσι.
Για να είμαι ειλικρινής, είναι πολύ δύσκολο.
Αν τα καταφέρεις, σε λένε CEO.
Αν αποτύχεις, σε λένε απατεώνα.
Ζούμε σ' έναν κόσμο τρομακτικό.
Το ξέρω.
Συνέχεια πέφτεις και πληγώνεσαι.
Μακάρι τουλάχιστον να έπεφτα σε άμμο αντί για τσιμέντο.
Δεν θα πονούσα τότε.
Άμμο;
Κάποτε η κόρη μου έπεσε απ' την κούνια
και χτύπησε στο γόνατο.
Η γυναίκα μου της είπε να κάνει πάλι κούνια,
αλλά η κόρη μου ζήτησε
να καλύψουμε την παιδική χαρά με άμμο.
Νταλ-Μι.
Θα αγαπούσε πολύ τις κούνιες.
Ναι, όντως.
Με την άμμο στο έδαφος,
μπορούσε να κάνει όση κούνια ήθελε.
Μακάρι να έπεφτα κι εγώ σε απαλή άμμο.
Τότε δεν θα φοβόμουν τόσο να είμαι επιχειρηματίας.
Αλλά εγώ όταν πέφτω, πέφτω σε κρύο τσιμέντο.
Σας καταλαβαίνω.
Η πόρτα ανοίγει.
Να πηγαίνω λοιπόν.
-Τα λέμε την επομένη εβδομάδα. -Τα λέμε.
Βασικά… Κυρία Γιουν,
ξέρετε κανένα καλό κοτοπουλάδικο εδώ κοντά;
ΠΡΟΟΡΙΣΜΟΣ: ΣΕΟΥΛ
Με εκνευρίζουν τα φθαρμένα σου παπούτσια.
Σου αγόρασα καινούργια. Δοκίμασέ τα.
-Θέλετε να νιώσω άσχημα; -Τι θες να πεις;
Αν χαρίσεις σε κάποιον παπούτσια, θα φύγει μακριά.
Θα φύγω μακριά φορώντας τα παπούτσια και θα γίνω πλούσιος μ' αυτά τα λεφτά.
Πολύ πιο πλούσιος από εσάς.
Δεν θα σας γέμιζε ζήλια κάτι τέτοιο;
Θα με γέμιζε.
Θα ζήλευα τόσο, που δεν θα μπορούσα να φάω ή να κοιμηθώ.
Θα τρελαινόμουν.
Τότε, τι θέλετε να κάνω;
Θέλετε να σας επιστρέψω τα χρήματα;
Καλό αγόρι, ξέρω πως δεν το εννοείς.
Υποσχέσου μου κάτι.
Αν πετύχεις…
Ξεχάστε το. Θα σας ξεπληρώσω τώρα. Δεν θέλω να σας πληρώσω με τόκο.
Αν πετύχεις, μη με πάρεις τηλέφωνο.
Μη με πάρεις, αν γίνεις πλούσιος και παντρευτείς. Αν είσαι ευτυχισμένος.
Δεν θέλω να νιώσω ζήλεια.
Αλλά πάρε με…
αν συναντήσεις δυσκολίες.
Έλα να με βρεις, αν βρέχει
και δεν έχεις πού να πας, όπως έκανες κάποτε.
Μην κάθεσαι μες στη βροχή.
Ξέρεις πού να βρεις τα κλειδιά.
Το λεωφορείο για τη Σεούλ αναχωρεί.
Ήρθε το λεωφορείο.
Κυρία Τσόι.
Έχετε κάποια επιθυμία;
Τι; Δεν σ' ακούω.
Πείτε μου τι θέλετε.
Θέλω να σας ξεπληρώσω.
Το ξέρετε πως δεν χρωστάω σε κανέναν.
Γι' αυτό, πείτε μου τι θέλετε.
Δεν θέλω τίποτα. Άντε, πήγαινε στο λεωφορείο.
Να προσέχετε, εντάξει;
Είστε καλά;
Ναι.
Το κοτόπουλο…
Ορίστε.
ΤΗΓΑΝΗΤΟ ΚΟΤΟΠΟΥΛΟ
Ευχαριστώ.
Το χέρι μου…
τρέμει.
Τι έπαθε το χέρι μου;
Θεέ μου, είστε μεθυσμένος.
Δεν… έχω… πιει.
Είστε τύφλα.
Τι…
Τι συμβαίνει;
ΣΕΟ ΝΤΑΛ-ΜΙ
Ντο-Σαν.
Καμιά φορά, αναρωτιέμαι.
Εκείνη την άνοιξη, όλοι και όλα με εγκατέλειψαν.
ΣΕΟΥΛ - ΣΕΟΝΤΖΟΥ
Χωρίς τα γράμματά σου,
πώς θα περνούσα εκείνη την άνοιξη;
Θα πενθούσα
τα πεσμένα λουλούδια,
αντί να χαίρομαι τα λουλούδια που άνθιζαν.
Θα καταλήξει στην τελευταία στάση.
ΕΜΠΡΟΣ, ΟΙΚΟΓΕΝΕΙΑ!
Το μόνο που θυμάμαι
από εκείνη την άνοιξη είναι πως έχασα το πιο αγαπημένο μου πρόσωπο,
χωρίς καν να αποχαιρετιστούμε.
ΣΤΟΝ ΝΤΟ-ΣΑΝ
ΣΕΟ ΝΤΑΛ-ΜΙ
Ευχαριστώ που με στήριξες
εκείνη την άνοιξη.
Ευχαριστώ για τα γράμματά σου.
Θεέ μου, τι βαρύ.
Θεούλη μου.
Αμάν.
Σας ευχαριστώ. Να είστε καλά.
Εγώ είμαι, κυρία Τσόι.
Ποιος;
Το καλό αγόρι;
Γιατί ήρθες;
Είσαι καλά;
Δεν έχεις πού να πας;
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Τότε, πίστευα πως υπήρχες.
Τώρα…
θέλω να πιστεύω ότι υπάρχεις, Ντο-Σαν.
Μου λείπεις.
ΣΑΜΣΑΝ ΤΕΚ
ΤΕΧΝΗΤΗ ΝΟΗΜΟΣΥΝΗ
ΟΛΥΜΠΙΑΔΑ ΜΑΘΗΜΑΤΙΚΩΝ ΠΡΩΤΟ ΒΡΑΒΕΙΟ
ΠΡΟΓΡΑΜΜΑ ΑΝΑΚΑΛΥΨΗΣ ΤΑΛΕΝΤΩΝ ΠΛΗΡΟΦΟΡΙΚΗΣ
ΦΟΡΤΩΝΕΙ…
Λειτούργησε.
ΠΡΟΣΩΠΟ
Λειτούργησε!
-Λειτούργησε; -Τι;
Λειτούργησε!
ΠΡΟΣΩΠΟ
-Πάει σφαίρα! -Λειτουργεί!
-Ναι! -Ζήτω!
-Λειτουργεί! -Είσαι ιδιοφυία.
Φίλε!
-Ναμ Ντο-Σαν! -Ναμ Ντο-Σαν!
-Έτσι, αποφάσισα
-Ναμ Ντο-Σαν! -Ναμ Ντο-Σαν!
πως ήρθε η ώρα να σε βρω, Ναμ Ντο-Σαν.
Βλέπω μπροστά μου
πώς θα είναι ο κόσμος στο μέλλον.
Κοίτα γύρω σου.
Πολύς κόσμος έχει κινητά στις μέρες μας, σωστά;
Ναι.
Φαντάσου πως τα κινητά βελτιώνονται διαρκώς.
Πώς θα σου φαινόταν αν βγάζαμε φωτογραφίες, ακούγαμε μουσική
και σερφάραμε στο ίντερνετ;
Ωραία θα ήταν, φαντάζομαι.
Δεν θα ήταν απλώς ωραία.
Θα άλλαζε εντελώς ο κόσμος.
ΕΥΧΑΡΙΣΤΩ ΠΟΥ ΜΕ ΣΤΗΡΙΞΕΣ ΕΚΕΙΝΗ ΤΗΝ ΑΝΟΙΞΗ. ΕΥΧΑΡΙΣΤΩ ΓΙΑ ΤΑ ΓΡΑΜΜΑΤΑ ΣΟΥ.
ΘΑ ΠΕΝΘΟΥΣΑ ΤΑ ΠΕΣΜΕΝΑ ΛΟΥΛΟΥΔΙΑ…
ΕΝΩ Η ΚΑΘΕ ΣΤΙΓΜΗ ΗΤΑΝ ΔΩΡΟ.
Θα βρω τον Ντο-Σαν.
Τον βγάλαμε απ' το μυαλό μας. Πώς θα τον βρω;
-Αλήτη. -Πατέρα, σε παρακαλώ.
…καλύτερα να μη συναντηθούνε.
Βρήκε τον Ναμ Ντο-Σαν.
Προσποιήσου ότι είσαι εκείνος απ' τα γράμματα.
Να ζητήσουμε παραπάνω.
Θέλουμε να μπει η Σαμσάν Τεκ στη Σαντ Μποξ.
Μου πρόσφερες παρηγοριά όλα αυτά τα χρόνια,
κι αυτό θα ισχύει για πάντα.
Περίμενες πολύ;
Υποτιτλισμός: Λιάνα Μεσάικου